b"\n_START_ARTICLE_\nYabby You\n_START_SECTION_\n\xc5\xbdivljenje in delo\n_START_PARAGRAPH_\nYabby You je postal znan v zgodnjih 1970\xe2\x80\x93ih prek sodelovanja s Kingom Tubbyjem in Leejem \xc2\xbbScratchem\xc2\xab Perryjem._NEWLINE_Kot eden od sedmih otrok je zapustil dom pri svojih dvanajstih letih da bi na\xc5\xa1el delo v kova\xc5\xa1ki delavnici v Waterhouseu. Pri sedemnajstih je moral zaradi podhranjenosti v bolnico. Zapustil jo je z resnim artritisom, ki mu je delno ohromel nogi. Zaradi zdravstvenega stanja se ni mogel vrniti na delo, tako da se je moral pehati za zaslu\xc5\xbeek na kingstonskih ulicah._NEWLINE_Spet je nekaj \xc4\x8dasa pre\xc5\xbeivel v bolnici in je te\xc5\xbeko na\xc5\xa1el sredstva za snemanje. Pozno leta 1972 je iz\xc5\xa1el singl Conquering Lion z njegovim avtorstvom in Ralph Brothers. Pesem je bila zelo priljubljena in zna\xc4\x8dilni uvod (spev\xc2\xa0\xc2\xbbBe-you, yabby-yabby-you\xc2\xab) mu je prinesel vzdevek\xc2\xa0\xc2\xbbYabby You\xc2\xab, ki ga je vseskozi ohranil tudi kasneje._NEWLINE_Naslednji nekaj mesec je iz\xc5\xa1lo \xc5\xa1e nekaj singlov pod razli\xc4\x8dnimi imeni in pri razli\xc4\x8dnih zalo\xc5\xbebah, vendar najve\xc4\x8dkrat kot Vivian Jackson and the Prophets, poleg King Tubbyjeve 'razli\xc4\x8dice' na strani b. Zatem je iz\xc5\xa1el tudi prvi album Conquering Lion. Iz\xc5\xa1la je tudi King Tubbyjeva izdaja dub, King Tubby's Prophesy of Dub, \xc4\x8deprav le v omejeni koli\xc4\x8dini 500 izvodov, kar je pomagalo Jacksonu, da se je uveljavil kot roots glasbenik._NEWLINE_Njegov uspeh mu je omogo\xc4\x8dil, da se je uveljavil tudi kot producent. Za\xc4\x8del je delati s prihajajo\xc4\x8dimi in \xc5\xbee uveljavljenimi izvajalci kot so: Wayne Wade, Michael Rose, Tommy McCook, Michael Prophet, Big Youth, Trinity, Dillinger in Tapper Zukie. Izdajal pa je tudi samostojna dela._NEWLINE_Nadaljeval je s snemanjem, produciranjem in izvajanjem, velikokrat s pomo\xc4\x8djo bergel do sredine 1980\xe2\x80\x93ih. V zgodnjih 1990\xe2\x80\x93ih je ponovno za\xc4\x8del izdajati stara in nova dela, tako da so njegovi posnetki ponovno iz\xc5\xa1li v zadnjem \xc4\x8dasu v odli\xc4\x8dni kakovosti. Leta 2000 je izdal ponovno posnete razli\xc4\x8dice singlov z Glenom Brownom. Album je vseboval remikse albuma Conquering Lion v izvedbi Smith and Mighty in remiks Glena Browna v izvedbi Small Axe in Terminal Head."